Argantzongo haitzarteko gudua

Argantzongo haitzarteko gudua 801ean Al Hakan I.a emirrak iparraldera bidalitako eta Mohamed ibn al-Hakanek zuzendutako armada Ebro zeharkatzen saiatu zenean gertatu zen.

 Aurrekariak 
Kordobako emirerriak barneko arazo politikoak zituen, Hixam Al-Reda hil zenean, bere semea zen Al-Hakamek Suleiman eta Abu Marwan bere osaben gurariak borrokatu behar izan zituelako.

Frankoek emirerriaren asaldaketa aprobetxatu nahian, 798an, Gilen I.a Tolosakoak Alfontso II.a Asturietakoa eta Huesca edo Waixqako walia zen Bahlul ibn Marzuq bilerara deitu zituen Luis Errukitsuaren izenean al-Tagr al-Ala edo goialdeko marka konkistatzeko asmotan.

Egoera aprobetxatuz Asturiasko Erresumak Lisboa eraso zuen eta Carolus Handiak Bartzelona konkistatu eta Iruñea bere orbitan kokatu zuen.

 Gudua 
801ean Al Hakanen semea zen Mohamed ibn al-Hakanek baskoien aurkako razzia zuzendu zuen, Araba eta Gaztela erasotzeko asmoarekin. Argantzongo haitzartetik Ebro zeharkatzean frankoen aldeko duxa zen Belasko Gaskoiak, iruindarrek eta, ziur asko, Antso Otsoak bidalitako gudaroste batek prestaturiko segada batean erori zen.

 Ondorioak 
Hain zen gogorra porrota ezen Mohamed ibn al-Hakan Qurtubara bere ofizial hoberenetariko batzuk eta hainbat lagun gabe itzuli baitzen. Kronikarien arabera, hilabete gutxien barru, Mohamed bera ere hil zen, atsekabea gainditu ezinik.

Egoera aprobetxatuz, 803an Banu Qasitarrek eta bere aliatu baskoiek Tutera setiatu eta hartu ondoren, bere walia zen Yusuf ibn Amrus atxilotu zuen. Hala ere, Amrus ibn Yusufek eskualdea berreskuratu zuen.

 Erreferentziak 

 Kanpo estekak 

Kategoria:Errekonkistako guduak
Kategoria:Euskal Herriko guduak
Kategoria:Baskoiek parte hartutako guduak
Kategoria:Argantzon
Kategoria:801eko gatazkak
Kategoria:Kordobako Emirerriak parte hartutako guduak
Kategoria:Frankoen erresumak parte hartutako guduak